== Norge ==
[[Fil:Samvirke.jpg|thumb|Tale for Oslo samvirkelag på Advokat Dehlis plads i [[Oslo]] [[15. marts]] [[1949]].]]
Folk blev i længden nedtynget af en [[gæld]], de aldrig kunne komme ud af, når de blev tvunget til at købe på [[kredit]]. I de første norske brugsforeninger var folk dog stadigvæk nødt til at bede om kredit. Bevægelsen havde sit udspring i det norske [[Venstre]]; senere blev den nært knyttet til [[arbejderbevægelsen]]. [[Kommunist]]erne var dog først stærkt imod, da de opfattede den som en borgerlig afledningsmanøver for at forhindre [[Revolution (politik)|revolution]]; men i [[mellemkrigstiden]] ændrede de holdning. Der blev indgået aftale med [[fagforening]]erne om den samme løn som i det private erhvervsliv, og garanteret 100 % medlemskab i fagforeningen Handel og kontor. Brugsforeningerne blev anset som en trussel for den etablerede købmandsstand, og Fædrelandslaget og [[Nasjonal Samling|NS]] var af [[princip]]ielle grunde imod dem. Under [[anden verdenskrig|krigen]] prøvede NS at nazifisere bevægelsen, men det mislykkedes. <ref name=autogeneret1>Terje Valestrand: "Bakerne i Bergen ville ikke dele brødet", ''[[Bergens Tidende|BT-magasinet]]'' 15. juli 2006</ref> I dag hedder bevægelsen COOP Norge.
Historie Kommunikation Kultur Samfundsvidenskab Foreninger Organisationer